กริสเตียน เอสตัวนิ

อัสปัญญ็อล

หลังจากเรจจินา ปล่อยยืมตัวเขาไปสโมสรอื่นถึง 3 ปี, ในช่วงตลาดหน้าร้อนปี ค.ศ. 2012 เอสตัวนิได้รับขอเสนอสัญญา 4 ปี จาก อัสปัญญ็อล
ในวันที่ 25 สิงหาคม ค.ศ. 2012 เอสตัวนิได้ลงเล่นนัดแรกในเกมกับเรอัลซาราโกซา เขายังทำหนึ่งประตูได้อีกด้วย ช่วยให้ทีมขึ้นนำ 1-0  ก่อนที่จะโดนแซงชนะไป 1-2 ที่เอสตาดีกูร์เนยา-เอลปรัต
ในฤดูกาลสุดท้ายของเขาเอสตัวนิเป็นผู้ทำประตูสูงสุดลำดับ 2 ของทีมที่ 15 ประตูซึ่งมีเพียงเซร์คิโอ การ์เซีย ที่มากกว่าเขาที่ 19 ประตู

มิดเดิลส์เบรอ

ในวันที่ 5 กรกฎาคม ค.ศ. 2015, มิดเดิลส์เบรอ ได้บรรลุข้อตกลงในการซื้อตัว เอสตัวนี โดยมีค่าตัวอยู๋ที่ 3 ล้าน ยูโร เขาได้ลงเล่นในลีกครั้งแรกในวันที่ 9 สิงหาคมในเกมที่ออกไปเยือนเพรสตันนอร์ทเอนด์  ที่ดีปเดล, จากการเป็นตัวสำรองลงมาแทนที่ กีเก ในนาทีที่ 77 โดยผลจบลงที่การเสมอ 0-0. ในอีก 3 วันต่อมาเอสตัวนิลงเล่นใน ฟุตบอลลีกคัพ รอบแรก, พบกับ โอลดัมแอทเลติก ที่ บอนด์เดรี พาร์ค เขาทำ 1 ประตูในเกมนี้ได้อีกด้วย ช่วยให้ต้นสังกัดของเขาเอาชนะไป 3-1 ในรอบที่สองซึ่ง มิดเดิลส์เบรอ ออกไปเยือน เบอร์ตันอัลเบียน ในวันที่ 25 สิงหาคม เอสตัวนิ ยิงประตูตีเสมอและยิงประตูชัยให้ทีมของเขาชนะในช่วงต่อเวลาพิเศษ 1-2
เอสตัวนิ ทำประตูแรกในลีกได้เมื่อวันที่ 29 สิงหาคม ค.ศ. 2015 ในเกมที่เอาชนะ เชฟฟีลด์เวนส์เดย์ 1-3 เป็นประตูปิดท้ายในนาทีที่ 86 .
ในวันที่ 28 ธันวาคม ค.ศ. 2015, เอสตัวนิ ยิงประตูได้จากการเปิดบอลมาของ สจวร์ต ดาวนิง ในวินาทีที่ 41 เป็นประตูเดียวในเกมกับ เชฟฟีลด์เวนส์เดย์ ซึ่งเกมนั้นทำให้มิดเดิลส์เบรอ ขึ้นเป็นลำดับสูงสุดบนตารางคะแนน หลังจากนัดนั้นโบโร่ก็คงอันดับต้นๆของตาราง ตั้งแต่นั้นมาใน, ในนัดสุดท้ายของฤดูกาล ในวันที่ 7 พฤษภาคม สตในเกมที่เปิดบ้านเอาชนะ Brighton & Hove Albion which won promotion to the Premier League.
ในวันที่ 21 สิงหาคม ค.ศ. 2016, เอสตัวนิทำประตูแรกในพรีเมียร์ลีก ได้ในเกมกับ ซันเดอร์แลนด์ ช่วยให้ทีมเอาชนะไป 2-1 ที่สนามสเตเดียมออฟไลต์.

ฌิโรนา

ในวันที่ 21 กรกฎาคม ค.ศ. 2017 เอสตัวนิ ย้ายเข้าร่วมทีม  ฌิโรนา สโมสรในสเปนที่พึ่งเลื่อนชั้นมาในลีกสูงสุดสูงสุดเป็นครั้งแรกของสโมสร โดยไม่เปิดเผยค่าตัว เขาลงเล่นให้กับสโมสรเป็นครั้งแรกในวันที่ 19 สิงหาคม ซึ่งเปิดสนามเอสตาดี มอนตีลีบีพบกับ แอตเลติโก มาดริด และยังทำ 2 ประตูในเกมนี้ โดยผลจบลงที่เสมอกัน 2–2
เอสตัวนิ ลงเล่นไป 33 นัดในลีก ในฤดูกาลแรกกับฌิโรนา ยังทำประตูสูงสุด เป็นลำดับที่ 5 ในลีก จากการยิง 21 ประตู, ช่วยให้ทีมจากคาตาลัน จบอับดับที่ 10 ในลาลีกา, ในวันที่ 10 มีนาคม ค.ศ. 2019 เอสตัวนิทำได้หนึ่งประตูในเกมนี้ซึ่งพบกับบาเลนเซีย ซึ่งเป็นประตูที่ 38 ให้กับฌิโรนานั่นทำให้เขาขึ้นแท่นเป็นนักเตะที่ทำประตูได้มากที่สุดตลอดกาลของสโมสร

ทีมชาติ

เอสตัวนิลงเล่นทีมชาติครั้งแรกเมื่อวันที่ 14 พฤศจิกายน ค.ศ. 2012 ในนัดกระชับมิตรที่บุกไปชนะโปแลนด์ 3–1 ต่อมาวันที่ 10 กันยายน ค.ศ. 2013 เขาทำประตูแรกในนามทีมชาติ นัดที่เปิดบ้านเอาชนะโคลอมเบีย 2–0 ในการแข่งขันฟุตบอลโลก 2014 รอบคัดเลือก ต่อมาวันที่ 13 พฤศจิกายน ค.ศ. 2013 เขาทำประตูในนัดที่ชนะจอร์แดน 5–0 ในการแข่งขันรอบเพลย์ออฟระหว่างประเทศของฟุตบอลโลกรอบคัดเลือก
ผู้จัดการทีมชาติอุรุกวัย โอสการ์ ตาบาเรซ เลือกเอสตัวนินิติดทีมชาติในการแข่งขันฟุตบอลโลก 2014 รอบสุดท้าย ที่ประเทศบราซิลเขาทำประตูในนัดกระชับมิตรก่อนจะแข่งขันฟุตบอลโลกในวันที 31 พฤษภาคม ค.ศ. 2014 ซึ่งพบกับไอร์แลนด์เหนือ หลังจากลงมาเล่นแทน ดิเอโก ฟอร์ลัน และยังทำได้ 1 ประตูได้ในเกมที่พบกับสโลวีเนียเขาลงเล่นตั้งแต่นัดแรกของอุรุกวัยในฟุตบอลโลก 2014 เมื่อวันที่ 14 มิถุนายน ซึ่งแพ้ให้กับคอสตาริกา ไป 1–3 ที่กัสเตเลา ตลอดการแข่งขันเขาทำประตูไม่ได้ และอุรุกวัยตกรอบในรอบ 16 ทีมสุดท้าย
ในปีต่อมา เอสตัวนิ มีชื่อติดทีมโกปาอาเมริกา 2015 ที่ชิลี เอสตัวนิได้ลงเล่นจากการถูกเปลี่ยนตัวลงมาเป็นเล่นทั้ง 2 นัดในรอบแบ่งกลุ่ม ที่พบกับ ปารากวัย และ จาเมกา โดยอุรุกวัยตกรอบในรอบก่อนรองชนะเลิศ
เอสตัวนิ มีชื่อติดทีม 23 คนสุดท้ยของทีมชาติอุรุกวัย เพื่อแข่งขันฟุตบอลโลก 2018 ที่ รัสเซีย ตัวเขาได้ลงเล่นนัดแรก ในวันที่ 30 มิถุนายน ในเกมที่เอาชนะ โปรตุเกส 2-1 ใน รอบ 16 ทีมสุดท้ายจากการถูกเปลี่ยนตัวลงมาแทนที่ของ เอดินซอน กาบานิ ผู้ทำประตูทั้งสอง, ในนัดถัดมาในรอบก่อนรองชนะเลิศ กับฝรั่งเศส เอสตัวนิได้รับโอกาสเป็นตัวจริง แต่เขามีอาการบาดเจ็บและถูกเปลี่ยนตัวออกในนาทีที่ 59 ซึ่งสุดท้ายอุรุกวัยแพ้ไป 2-1 ทำให้ตกรอบไปในที่สุด